# **קווים מנחים בהוראה מיטבית של עברית כשפה נוספת**

**The 6 Cs**



# **מטרות-על ויעדים**

הוראה-למידה מיטבית מקדמת את לומד.ת השפה העברית על ידי פיתוח:

1. זהות עצמית וקולקטיבית - תפיסת מסוגלות עצמית ושייכות חברתית-תרבותית
2. כשירות תקשורתית (Communicative Competence) בשלושת ערוצי התקשורת: ערוץ פרשני - פענוח והבנת קלט, ערוץ היצגי - שיח יחיד, וערוץ בין אישי - שיח רבים), במיומנויות השפה (הבנת הנקרא, דיבור, הבנת הנשמע, האזנה וצפייה)
3. כשירות בין תרבותית (Intercultural Competence) - שימוש בשפה כדי לחקור, להסביר, להשוות ולחשוב על תוצרים, מנהגים, ופרספקטיבות בתרבות הלומד.ת ובתרבות היהודית והישראלית
4. כשירות לשונית (Linguistic Competence) -
	1. ידע לשוני "פדגוגי" (אוצר מילים ודקדוק Vocabulary & Grammar) בהקשר טבעי באופן מדורג ומובנה, במטרה לתמוך בתקשורת ותפקוד טבעיים ומשמעותיים בחיים האמיתיים מחוץ לבית הספר
	2. ידע על-לשוני (למשל, השוואה בין שפות)
5. ידע כללי וידע על תרבות ישראל והעם היהודי באמצעות חשיפה לעולמות תוכן (Content) מגוונים
6. אוריינות דיגיטלית (Digital Literacy) ואוריינות מידע (Information Literacy) - שימוש בטכנולוגיה ובמידע להנגשת הלמידה לכל לומד.ת ולפיתוח מיומנויות המאה ה-21
7. יכולות חשיבה גבוהות (Higher Order Thinking Skills) - פעילויות המצריכות הפעלת סדרי חשיבה שונים באופן מדורג

**תפקיד המורה: תכנון תהליכי הוראה-למידה-הערכה ובחירת חומרים**

הוראה-למידה מיטבית, מתאפיינת ב:

1. עברית בעברית - יצירת סביבת למידה עברית בדומה לרכישת שפה ראשונה תוך שימוש מושכל ושיטתי בשפת האם (Translanguaging)
2. תכנון מהסוף להתחלה (Backward Design) - תכנון התוצאה הרצויה (מטרות), עדויות להתקדמות (הערכה), וחוויות הלמידה (פעילויות וחומרים)
3. חשיפה לטקסטים אותנטיים (מן המקור ומעובדים) המייצגים סוגיות ופרספקטיבות שונות בתרבות ובחברה היהודית והישראלית
4. חשיפה לטקסטים מסוגות שונות (Genres) באורכים שונים בהתאם לרמת התפקוד של הלומד.ת
5. חשיפה לקלט איכותי:
6. קלט
	1. מובן (Comprehensible Input) - מתן קלט מעניין המתאים לגיל הלומד.ת, לרמת התפקוד של הלומד.ת ומעט מעבר לה (i+1) תוך הפעלת כל החושים
	2. קלט משמעותי (Compelling Input) - שימוש במקורות ותכנים משמעותיים ורלוונטיים ללומד.ת ולחברה
7. חוויות למידה אותנטיות ומשמעותיות - פעולות והקשרים טבעיים בכיתה ומחוצה לה, כולל תקשורת עם קהל דובר עברית ילידי לשם מעורבות חברתית בעברית
8. הפעלה של ידע קודם (ידע לשוני, תוכני, תרבותי, ערכי, רטורי וכו') אקדמי ואישי הרלוונטי כתשתית ללימוד הנושא החדש
9. הקנייה של ידע נדרש (ידע לשוני, תוכני, תרבותי, ערכי, רטורי וכו') אקדמי ואישי הרלוונטי כתשתית ללימוד הנושא החדש
10. הצגת עניין חדש אחד בלבד בזמן נתון (לדוגמה, נושא דקדוקי חדש יילמד בעזרת אוצר מילים מוכר)
11. הפעלה מובנית ומדורגת - מהמוכר לחדש, מהמוחשי למופשט, מהפעלות סגורות Achievement (לדוגמה, מתחו קו, סמנו את האפשרות הנכונה, חזרו אחרי) דרך פעילויות חצי פתוחות Performance/AP ועד להפעלות פתוחות (הפקה עצמאית בדיבור או בכתיבה) Proficiency/P
12. חזרות ומחזוריות - ספירליות בתימות הלימודיות המאפשרת חזרה משמעותית של פעולות והקשרים (לדוגמה: בעזרת חימומים וחיזוקים ושימוש מכוון בידע לשוני קודם בשיחות ובטקסטים ביחידות הבאות)
13. "למידה בחברותא" - הוראה דיאלוגית בין המורה והתלמידים ובין התלמידים לבין עצמם (לדוגמה: שיח במליאה, עבודה בזוגות/בקבוצות)
14. פעילויות לימוד מגוונות - אופני הוראה והפעלה שונים (הוראה פרונטלית, עבודה עצמאית בכיתה, כיתה הפוכה, הוראה מבוססת פרויקטים)
15. התייחסות לשונות הלומדים בכל שלב בהוראה ובהערכה באמצעות הוראה מבדלת (הוראה דיפרנציאלית), תיווך, וחלוקה גמישה לקבוצות
16. הזדמנויות לשיח מטה-קוגניטיבי על הלמידה (למשל, רפלקציה על הלמידה, הוראה ישירה של אסטרטגיות למידה, ועוד)

**תפקיד הלומד.ת**

בהוראה-למידה מיטבית, הלומד.ת:

1. שותפ.ה בהצבת מטרות הלמידה
2. שותפ.ה בבחירת חומרי הלמידה (לדוגמה: הבאת הטקסטים, הנושאים, ההקשרים ואוצר המילים מחוויות החיים)
3. שותפ.ה בתהליך הלמידה (לדוגמה: למידה עצמית/בחברותא)
4. עורכ.ת הערכה עצמית ורפלקציה באופן שיטתי ושוטף
5. מקבל.ת (מהמורה ומעמיתים) ונותנ.ת משוב מיידי, רלבנטי, ספציפי, תכוף, ומגוון במהלך הלמידה (הערכה מעצבת) ובתום תהליך הלמידה (הערכה מסכמת)
6. מעורב בעיצוב דרכי ההערכה ומחווני הערכה
* ACTFL. *Guided principles for language learning*. <https://www.actfl.org/educator-resources/guiding-principles-for-language-learning>
* Bloom, B. S. (1984). Taxonomy of educational objectives (1956). *David MacKay & Co*.
* Fadel, C. (2008). 21st Century Skills: How can you prepare students for the new Global Economy. *Partnerships for 21st century skills.* <https://www.oecd.org/site/educeri21st/40756908.pdf>